laion/Wikipedia-Exotic huggingface dataset:
Ledina Çelo

Ledina Çelo (sündinud 9. veebruaril 1977 Tiranas) on Albaania laulja ja modell. Ta esindas Albaaniat 2005. aasta Eurovisiooni lauluvõistlusel lauluga "Tomorrow I Go". Finaalkontserdil tuli ta 53 punktiga 16. kohale. http://www.eurovision.tv/page/history/year/participant-profile/?song=19304
Juliana Pasha

Juliana Pasha (sündinud 20. mail 1980 Tiranas) on Albaania laulja. Ta esindas Albaaniat 2010. aasta Eurovisiooni lauluvõistlusel lauluga "It's All About You. Finaalkontserdil saavutas ta 62 punktiga 16. koha. http://www.eurovision.tv/page/history/year/participant-profile/?song=25373
Frederik Ndoci

Frederik Ndoci (sündinud 9. veebruaril 1960 Shkodëris) on Albaania laulja ja laulukirjutaja. Ta esindas lauluga "Hear My Plea" Albaaniat duetis koos Aida Ndociga 2007. aasta Eurovisiooni lauluvõistlusel Helsingis, kus nad said poolfinaalis 17. koha ja edasi finaali ei pääsenud. http://eurovisionworld.com/?eurovision=2007albania
Soome Akadeemia

Mitte segi ajada Soome Teaduste Akadeemiaga Soome Akadeemia on riiklik teadusuuringute rahastusasutus Soomes. Asutuse peakontor asub Helsingis. Aastas haldab akadeemia üle 260 miljoni euro Soome teadusuuringute raha. Akadeemia on küll ainult rahastus-, mitte õppeasutus, aga sellele vaatamata kannavad selle liikmed tiitlit "professor". Aastatel 2012–2022 oli asutuse president Heikki Mannila (sündinud 4. jaanuaril 1960). Aastast 2022 on akadeemia president Paula Eerola (sündinud 10. jaanuaril 1962). Heikki Mannila appointed as President of the Academy of Finland, Finnish Ministry of Education and Culture, 19.12.2011. vaadatud 01.01.2017.
Yaoundé

Yaoundé on Kameruni pealinn, suuruselt teine linn riigis. Lisaks on Yaoundé Kameruni Keskpiirkonna ja Mfoundi departemangu keskus. Yaoundé asub Kameruni lääneosas künklikul platool, umbes 300 km kaugusel Guinea lahe rannikust. Linn paikneb 730–750 meetri kõrgusel merepinnast. Keskmine õhutemperatuur linnas on 23,3 °C. Aastane sademete hulk on 1617 mm, mis jaguneb valdavalt kahe vihmaperioodi vahel: september–oktoober ja aprill–mai. Peamise osa Yaoundé elanikkonnast moodustavad mitme bantu suguharu esindajad; enim on evondo suguharu liikmeid. Lisaks on linnas märkimisväärselt kirdisid, riigi põhjaosast ümberasunud sudaani suguharusid. Eurooplased on koloniaalperioodist alates esindatud prantsuse kogukonna näol. 2005. aasta alguses elas linnas 1 299 446 inimest. Elanike arv on viimase 40 aastaga enam kui kümnekordistunud: 1962 oli Yaoundé elanike arv umbes 92 600, 1967. aastal 110 000, 1983. aastal 315 000, 1987. aastal 649 000, 1992. aastal 800 000, 1995. aastal 1 119 000 ja 2001. aastal 1 248 200. Paljud allikad (ka ingliskeelne Vikipeedia) on maininud aga 2004. aasta rahvaarvuna 1 430 000. Tõenäoliselt on selle arvu puhul sisse arvestatud ka eeslinnade rahvastik. Yaoundé asutati aastal 1889 Jaunde nime all Saksa ohvitseri ja maadeuurija Richard Kundi poolt teadusliku uurimisjaama ja elevandiluukaupmeeste laagrina evondo suguharu maadele. 1895 kujundati Jaunde ümber sõjaväepostiks ja 1903 sai sellest tsiviilasula. 1905 tõsteti asula Saksa koloniaalvõimude poolt ringkonnakeskuse staatusesse. Saksa koloniaalaja lõpuni jäi Jaunde siiski ka oluliseks tugipunktiks Saksa sõjaväele. Esimeses maailmasõjas vallutasid Jaunde Belgia väed. Kui Suurbritannia ja Prantsusmaa 1919 Kameruni alad omavahel jagasid, läks asula prantslaste valdusse. Sellest ajast alates kannab koht Yaoundé nime. 1922 sai Yaoundést Prantsuse Kameruni halduskeskus ja 1946 ka Prantsusmaa haldusesse antud ÜRO hooldusterritooriumi administratiivne keskus. Kui Kamerun 1960 end iseseisvaks kuulutas, sai Yaoundést sõltumatu Kameruni riigi pealinn. Sellest ajast alates asuvad linnas presidendi ja valitsuse residentsid, samuti koguneb seal Kameruni parlament. Yaoundé on Kameruni üks peamisi kaubandus- ja rahanduskeskusi. Linnas asub riigi keskpank, arvukalt erapanku ja kindlustusseltse. Linnas asuvad tubaka-, piima-, savi-, klaasi- ja puidutööstuse ettevõtted, kuid tööstussektor on arenenud nõrgemalt kui Doualas ja Edeas. Yaoundé ümbruses kaevandatakse kulda ja titaani. Linn on kohvi-, kakao-, suhkruroo- ja kummitootmise piirkondlik keskus. Yaoundés asub üks riigi kahest rahvusvahelisest lennujaamast. Linna läbib Douala sadamat Tšaadiga ühendav raudteeliin. Doualaga on loodud ka regulaarne bussiühendus. 1961 alustas linnas tegevust Goethe Instituut ja aastast 1962 asub seal Yaoundé Ülikool. Muudest õppeasutustest väärib mainimist Kesk-Aafrika Katoliku Ülikool. Endises benediktiinide kloostris asub Kameruni Kunstimuuseum ja endises presidendipalees Kameruni Rahvusmuuseum. Mvog-Betsi linnaosas on võimalik külastada väikest loomaaeda.
Ryškėnai

Ryškėnai on küla Leedus Telšiai rajoonis, Ryškėnai valla halduskeskus. Küla asub Telšiai serval. Ryškėnais on kabel, põhikool ja raamatukogu. [1]. Telšių r. sav. , vaadatud 01.01.2017. Küla portaalis vietoves.Lt
Degaičiai

Degaičiai on küla Leedus Telšiai rajoonis, Degaičiai valla halduskeskus. Külas on kultuurimaja, põhikool ja raamatukogu. Degaičiais asub Telšiai lennuväli. Aastani 1940 asus küla kohal Degaičiai mõis, millest on säilinud park. Nõukogude ajal rajati sinna kohaliku kolhoosi keskasula, samuti asus külas Anulėnai linnukasvatussovhoos. Aastal 1994 rajati kultuurimaja juurde kabel, aastal 1912 valmis aga sealne kirik. Veetorn Kirik Park [1]. Telšių r. sav. , vaadatud 01.01.2017. Degaičiai. Visuotinė lietuvių enciklopedija, Kd. IV (Chakasija-Diržių kapinynas). – Vilnius: Mokslo ir enciklopedijų leidybos institutas, 2003. 564 lk. Küla portaalis vietoves.Lt
Õnnemaa suutrad

Õnnemaa suutrad ehk Puhta Maa suutrad (sanskriti keeles Sukhāvatīvyūha-sūtra; tiibeti keeles bde ba can gyi bkod pa’i mdo) on mahajaana budismi pühakirjad, mis on eriti olulised õnnemaa ehk puhta maa koolkondades. Nendes kirjeldatakse Sukhāvatīt ehk Õnnemaad ning seal sündimise tingimusi ja võimalusi. Indias või Sise-Aasias umbes 2. või 3. saj algupäraselt sanskriti keeles loodud suutrast on mitmeid versioone. Pikemas, "Igavese elu" või "Pika eluea Buddha mõtluse suutras" jutustab Buddha Ānandale Amitābha kunagistest tõotustest ning tema tegevusest bodhisattvana kuni budaks saamise ja omaenda budavälja, Sukhāvatī loomiseni, milles sündimine annab ideaalse võimaluse nirvaanasse jõudmiseks. Lühem, "Amitābha suutra" annab Sukhāvatī budavälja detailse kirjelduse. Kolmas Õnnemaa suutra, Amitāyurdhyāna Sūtra, on tõenäoliselt loodud hiljem hiinakeelsena ja seejärel (tagasi) tõlgitud sanskriti keelde. Suutrad kirjeldavad Amitābha puhastatud budavälja ehk puhast maad. Bodhisattva Dharmākara annab 46 tõotust, millega ta lubab rajada puhta maa, kus olendid saaksid erakordselt hõlpsasti Buddha õpetust järgida. Bodhisattva Dharmākara täidab oma tõotused, temast saab buda Amitābha ning tema puhas maa kannab nime Sukhāvatī ehk "Õnnemaa". Olendid saavad Sukhāvatī'sse ümber sündida ennast buda Amitābha'le pühendades, Amitābha nime korrates ning Sukhāvatī'd kujustades. Õnnemaa suutrad on eriti populaarsed Hiina ja Jaapani puhta maa koolkondades, kuid Amitābha kultus on levinud ka mujal. Amitābhat mainib juba mahajaana tuntuim teoreetik Nāgārdžuna, keda Hiinas peetakse ühtlasi ka puhta maa koolkonna esimeseks esiõpetajaks. Sukhāvatīvyūha-sūtra lühem versioon on ilmunud eesti keeles pealkirja all «Õnneliku maa suutra» Maret Kargi tõlkes (1975). Budistlik kosmoloogia Skilton, A. 2012. Budismi lühiajalugu. Tallinn: Koolibri, lk 100 Ida mõtteloo leksikon: Sukhāvatīvyūha-sūtra. [1] Fujita, "The Textual Origins of the Kuan Wu-liang-shou ching: A Canonical Scripture of Pure Land Buddhism", in Buswell, Robert E.; ed. (1990). Chinese Buddhist Apocrypha, Honolulu: University of Hawaii Press, ISBN 0585349630 Käesolevas artiklis on kasutatud "Ida mõtteloo leksikoni" materjale.
Jankai

Jankai on küla Leedus Kazlų Rūda omavalitsuses, Jankai valla halduskeskus. Külas on postkontor, põhikool ja raamatukogu. Jankaid mainiti kirjalikes allikates esimest korda aastal 1701. Algselt kandis see nime Slabotka, aga aastast 1830 kandis see nime Janki. Nõukogude ajal oli Jankai kohaliku kolhoosi keskasulaks. Marijampolės apskritis. Lietuvos statistikos departamento, vaadatud 01.01.2017. Jankai. Visuotinė lietuvių enciklopedija, Kd. VIII (Imhof-Junusas). – Vilnius: Mokslo ir enciklopedijų leidybos institutas, 2005. 512 lk. Küla portaalis vietoves.Lt
500 eKr

Viimased sündmused maailmas • Aastate loend • Aasta päevad ◄ | 6. sajand eKr | 5. sajand eKr | 4. sajand eKr | ► ◄ | 520. aastad eKr | 510. aastad eKr | 500. aastad eKr | 490. aastad eKr | 480. aastad eKr | ► ◄◄ | ◄ | 503 eKr | 502 eKr | 501 eKr | 500 eKr | 499 eKr | 498 eKr | 497 eKr | ► | ►► Aasta 500 enne Kristuse sündi ehk meie ajaarvamist. Vana-Rooma konsuliteks olid Servius Sulpicius Camerinus Cornutus ja Manius Tullius Longus. ... ... ...
Lahden kisapuisto

Lahden kisapuisto on jalgpallistaadion, mis asub Soomes Lahtis. FC Lahti kasutab staadioni oma Soome kõrgliiga (Veikkausliiga) kodumängudeks. Staadion mahutab 3187 pealtvaatajat. Lahden Kisapuisto jalgpallistaadion ehitati 1952. aasta suveolümpiamängude tarvis ning see võõrustas kahte olümpia eelmängu ja ühte põhimängu. Esimesed olid Poola-Prantsusmaa vaheline kohtumine 15. juulil ja Luksemburgi-Suurbritannia vaheline kohtumine 16. juulil ning põhiturniiri mäng oli Türgi-Curaçao 21. juulil. 1967. aastal püstitati staadionil publikurekord, kui kohalikku liigamängu oli jälgimas 8144 pealtvaatajat. 29. oktoobril 2003 põles osa tribüünist maha, kui suitsetavad teismelised tüdrukud panid tribüüni kogemata põlema.
Plutiškės

Plutiškės on küla Leedus Kazlų Rūda omavalitsuses, Plutiškėse valla halduskeskus. Külas on postkontor, keskkool ja raamatukogu. Aastal 1791 rajati külla kabel. Algselt allus see Prienai kihelkonnale. Aastal 1839 ehitati sinna kabeli asemele kirik. Aastast 1915 on küla kohaliku kihelkonna keskuseks. Koolimaja Kirik Paisjärv Marijampolės apskritis. Lietuvos statistikos departamento, vaadatud 01.01.2017. Küla portaalis vietoves.Lt
Wiklöf Holding Arena

Wiklöf Holding Arena (endise nimega Idrottsparken) on mitmeotstarbeline staadion, mis asub Soomes Ahvenamaa pealinnas Maarianhaminas. IFK Mariehamn kasutab staadioni oma Soome kõrgliiga (Veikkausliiga) kodumängudeks. Veikkausliigas: 4535 (23. november 2016, IFK Mariehamn – Ilves) Liigacupil: 2064 (9. november 2004, IFK Mariehamn – FC Jazz) Ykkönenis: 1952 (29. august 2004, IFK Mariehamn – KuPS) Kakkonenis: 1713 (22. august 1999, IFK Mariehamn – FF ÅIFK) Sõprusmängul: 3448 (2. juuni 2009, IFK Mariehamn – Atlético Madrid)
APN

APN (akronüüm venekeelsest fraasist Агентство печати «Новости» ('pressiagentuur Novosti')) oli Nõukogude Liidu uudisteagentuur, mis moodustati 1961 Nõukogude Infobüroo (Sovinformbjuro) baasil. APN oli Nõukogude ajal juhtivaid uudiseid ja ajakirjandust vahendav agentuur. APNi peaülesanne oli välispoliitiline propaganda, mis pidi Nõukogude Liidu vabariikidest, Nõukogude inimestest ja Nõukogude eluolust looma välisriikides positiivse kuvandi. APNil olid välisesindused rohkem kui 120 riigis. APN andis välja 60 ajalehte ja ajakirja 45 keeles. 27. juulil 1990 moodustati APN baasil informatsiooniagentuur Novosti (vene Информационное агентство «Новости», lühend ИАН (IAN)). Septembris 1991 korraldati IAN ümber Venemaa riiklikuks uudisteagentuuriks ehk RIA Novostiks.
Antanavas

Antanavas (poola keeles Antonowo) on küla Leedus Kazlų Rūda omavalitsuses, Antanavase valla halduskeskus. Külas on postkontor, põhikool ja raamatukogu. Antanavas asub Pilvė jõe kaldal. Külas tegutseb piiritusevabrik, seal ammutatakse mineraalvett. Vaatamisväärsusteks on mõisa park ja XVIII sajandil ehitatud puidust kabel. Antanavase mõis rajati XVIII sajandil, samast ajast pärinevad ka piiritusevabrik ja kabel. Algselt kuulus küla Jan Antoni Chrapowickile. Tema teise nime järgi on küla ka nime saanud. Küla elanikud osalesid Jaanuariülestõusus. 1923. aastal tükeldati suurem osa mõisa maadest talukruntideks. Teise maailmasõja järel tegutsesid küla ümbruskonnas Leedu metsavennad. Nõukogude ajal oli Antanavas nii kohaliku kolhoosi kui ka sovhoosi keskasula. Marijampolės apskritis. Lietuvos statistikos departamento, vaadatud 01.01.2017. Juozas Banionis. Antanavas. Visuotinė lietuvių enciklopedija, Kd. I (A-Ar). – Vilnius: Mokslo ir enciklopedijų leidybos institutas, 2001. 560 lk. Küla portaalis vietoves.Lt
Adler

Adler on linnaline asula Venemaal Krasnodari krais Sotši linna Adleri rajoonis. Adleris elab 100 000 inimest. Asula jääb Musta mere äärde ja Mzõmta jõe suudmesse. Tänapäeval on Adler populaarne kuurortlinn, seal korraldatakse ka rahvusvahelisi üritusi. 2014. aasta taliolümpiamängude ajal oli Adler üks võistluste toimumiskohti. Adleris asub Põhja-Kaukaasia raudtee suurim raudteejaam, millest sai Abhaasia ja Gruusia konflikti tõttu rööbastee lõppjaam. Adlerit on allikates esimest korda mainitud 1641. Venelased ehitasid 1837. aastal sinna Püha Vaimu (Святого Духа) kindluse. Enne seda oli seal Lieši linn, kus elas abhaaside sadzi rahvarühm. Genova vabariik asutas seal 12. sajandil Layso tehase. Tol ajal kuulus see maa sadzi soost printsessile Aredbale. Türklased nimetasid seda kohta Artlariks või Artiks. Venelased tuletasid sellest valesti hääldades Adleri, mis pärineb saksa keeles kulli tähendavast sõnast Adler. Teise teooria sõnul tuleneb nimi prikklaeva nimest Adler. Adleri linn asutati 1869. Adleris asub kruusane ja kitsas rand, mida läbib raudtee. Adleris on Kolmainsuse ja Püha Vaimu Vene Õigeusu kirik ning Armeenia Saint Sarkise toomkirik. Veel asub linnas Adleri rajooni ajaloomuuseum ja Южные культуры park. Adleri reisibrošüür Wikivoyage'is
Vapnjarkõ

Vapnjarkõ (ukraina keeles Вапнярки) on küla Ukrainas Vinnõtsja oblastis Tomašpili rajoonis. Elanike arv on 765. Pindala on 2,238 km².
Wayde van Niekerk

Wayde van Niekerk (sündinud 15. juulil 1992 Kaplinnas) on Lõuna-Aafrika kergejõustiklane. Ta on 400 meetri jooksu maailmarekordi omanik. 2015. aasta maailmameistrivõistlustel Pekingis võitis Niekerk kuldmedali ajaga 43,48. 2016. aasta olümpiamängudel Rio de Janeiros võitis ta kulla Kirani Jamesi ees maailmarekordiga 43,03. 2017. aasta maailmameistrivõistlustel Londonis võitis ta 400 meetri jooksus esikoha 43,98-ga. Lisaks võitis ta 200 meetri jooksus 20,11-ga hõbemedali. Ta kandis 2016. aasta suveolümpiamängude avatseremoonial Lõuna-Aafrika Vabariigi lippu. Wayde van Niekerk Rahvusvahelise Kergejõustikuliidu kodulehel (inglise)
Tammela staadion

Tammela staadion (soome keeles Tammelan stadion) on jalgpallistaadion Soomes Tampere linnas. Tampere Ilves kasutab staadioni oma Soome kõrgliiga (Veikkausliiga) kodumängudeks. Oma kodumänge peavad seal ka TPV (Kakkonen), Ilves-Kissat (Kolmonen) ja Ilvese naiste võistkond, kes mängib Naisten liigas. 1926. aastal võttis linna nõukogu vastu otsuse ehitada Tammelasse jalgpalliväljak. Ehitus kestis rahapuuduse tõttu kaua; staadion avati küll 1931. aastal, kuid tribüün valmis alles 1937. aastal. Praegune tribüün ehitati 1993. Ainult peatribüünil on nummerdatud istmed, kokku on seal 1300 istekohta. Staadioni publikurekord pärineb 2. oktoobrist 1994, kui TPV ja HJK vahelist kohtumist oli jälgimas 5490 pealtvaatajat.
Yuan Shikai

Yuan Shikai (hiina keeles 袁世凱, Yuán Shìkǎi; 16. september 1859 Xiangcheng, Henan – 6. juuni 1916 Peking) oli Hiina revolutsionäär, Hiina Vabariigi teine president.
2016.–2017. aasta Tour de Ski

2016.–2017. aasta Tour de Ski oli 11. Tour de Ski, mis toimus 2016.–2017. aasta murdmaasuusatamise maailma karikasarja raames. See toimus 31. detsembrist 2016 kuni 8. jaanuarini 2017 neljas paigas (Val Müstair, Oberstdorf, Dobbiaco ja Val di Fiemme) ja kolmes riigis (Šveits, Saksamaa ja Itaalia). Tour de Ski üldvõitja saab 400 punkti ja iga etapi võitja 50 punkti, mis on tavalisesest MK-sarja etapivõidust pool. Kokku on võimalik teenida 750 punkti. 31. detsember 2016 Val Müstair, Šveits Tulemused. Üldseis. 1. jaanuar 2017 Val Müstair, Šveits Tulemused. Üldseis. 31. detsember 2016 Val Müstair, Šveits Tulemused. Üldseis. 1. jaanuar 2017 Val Müstair, Šveits Tulemused. Üldseis
Harju staadion

Harju staadion (soome keeles Harjun stadion) on mitmeotstarbeline staadion, mis asub Soomes Jyväskyläs. Jalgpalliklubi JJK kasutab staadioni oma Soome kõrgliiga (Veikkausliiga) kodumängudeks. Harjun Stadion linnavalitsuse lehel Staadioni andmed JJK kodulehel
Savon Sanomat Areena

Savon Sanomat Areena (endise nimega Kuopion keskuskenttä, endine sponsornimi Magnum Areena) on jalgpallistaadion, mis asub Kuopios Soomes. KuPS kasutab staadioni oma Soome kõrgliiga (Veikkausliiga) kodumängudeks. KuPS Kuopio vs. JIPPO Joensuu KuPS Kuopio vs. JIPPO Joensuu http://yle.fi/uutiset/3-8916594 http://www.savonsanomat.fi/urheilu/jalkapallo/Keskuskentt%C3%A4-muuttuu-Savon-Sanomat-Areenaksi/290524%7C[alaline kõdulink]
Ecuadori linnade loend

Siin on loetletud Ecuadori linnad. Ambato Arajuno Babahoyo Bahía de Caráquez Baños de Agua Santa Cuenca Durán Esmeraldas Guaranda Guayaquil Ibarra La Libertad Latacunga Loja Macas Machala Manta Milagro Nueva Loja Portoviejo Piñas Pintag Quevedo Quito Riobamba Santo Domingo de los Colorados Salinas Shell Mera Tulcán
Sauvosaaren Urheilupuisto

Sauvosaaren Urheilupuisto on jalgpallistaadion, mis asub Kemis Soomes. PS Kemi kasutab staadioni oma Soome kõrgliiga (Veikkausliiga) kodumängudeks.
Natalia Barbu

Natalia Barbu (sündinud 22. augustil 1979 Bălțis) on Moldova laulja. Ta esindas Moldovat 2007. aasta Eurovisiooni lauluvõistlusel lauluga "Fight". Finaalkontserdil tuli ta 109 punktiga 10. kohale. 2024. aasta Eurovisiooni lauluvõistlusel esindas ta Moldovat lauluga "In the Middle", kuid finaali ei pääsenud. http://www.eurovision.tv/page/history/year/participant-profile/?song=21930
General Electric Building

General Electric Building, algse nimega RCA Victor Building, on 50-korruseline pilvelõhkuja New Yorgi kesklinnas Manhattanil Midtownis St. Bartholomew' kiriku kõrval aadressil 570 Lexington Avenue. 195 meetri kõrguse äripindadega hoone projekteeris arhitektuuribüroo Cross & Cross, mis projekteeris samuti 20 Exchange Place'i. Hoone valmis aastatel 1929–1931 ning see on kujundatud uusgootika nüanssidega art déco stiilis. See on üks parimad art déco suuna näiteid maailmas. Selle tornitipu kroon on mõeldud kujutama elektrijõudu ja raadiolaineid, seda eriti öövalgustuses. Hoone ehitamise algatas RCA, mis oli siis General Electricu tütarettevõte. RCA kolis ise aga aadressile 30 Rockefeller Plaza, mis sai seejärel tuntuks kui RCA Building, ning aastatel 1933–1974 kasutas General Electric hoonet enda peakontorina. 1993. aastal annetas General Electric hoone Columbia ülikoolile ning aastatel 1993–1995 läbis see ulatusliku renoveerimise. Aastal 1985 arvas New York City Mälestusmärkide Säilitamise Komisjoni selle kaitsealuseks mälestusmärgiks (New York City Landmark). Aastal 2004 kanti see Ameerika Ühendriikide Ajalooliste Paikade Riiklikusse Registrisse (National Register of Historic Places) kui USA Rahvuslik Ajalooline Mälestusmärk (National Historic Landmark). Vaade tänavapinnalt General Electric Buildingu tornitipu kroon General Electric Buildingu dekoor Ühe sissepääsu kohal asuv dekoor Hoone vestibüül General Electric Buildingu hoone kirjeldus ja pildid veebilehel www.nyc-architecture.com
Nelly Ciobanu

Nelly Ciobanu (sündinud 28. oktoobril 1974 Canias) on Moldova laulja. Ta esindas Moldovat 2009. aasta Eurovisiooni lauluvõistlusel lauluga "Hora din Moldova". Finaalkontserdil tuli ta 69 punktiga 14. kohale. http://www.eurovision.tv/page/history/year/participant-profile/?song=24735
Rovaniemen keskuskenttä

Rovaniemen keskuskenttä on mitmeotstarbeline staadion, mis asub Rovaniemis Soomes. Jalgpalliklubi Turu Inter kasutab staadioni oma Soome kõrgliiga (Veikkausliiga) kodumängudeks. Staadionil on kokku 2800 istekohta, millest 2000 on peatribüünil ja 800 teisel tribüünil. Kogu mahutavus on üle 5000. Staadionil on alates 2008. aastast uued valgustid, mille valgustihedus on 1000 luksi. 2009 vahetati väljaku muru välja uue kolmanda generatsiooni kunstmuruga, ning alla pandi soojendussüsteem. Staadioni renoveerimine läks maksma 1,5 miljonit eurot. 2014-2015 ehitati uus peatribüün, mille siseruumides on uued riietusruumid ja vajalikud muud olmeruumid ning mahutab 2000 pealtvaatajat. Uue peatribüüni ehitus läks maksma kokku 4,8 miljonit eurot. Publikurekord on 8543 pealtvaatajat, mis pärineb 4. novembri 1987 Euroopa Karikavõitjate Karika mängult, kui RoPS võõrustas Albaania klubi Shkodëri Vllaznia. Kohaliku liiga rekordpublik on 5471 pealtvaatajat RoPSi ja HJK vahelisel mängul 1981. Staadioni vana tribüün aastal 2012 Staadioni uus tribüün aastal 2015 http://www.uusirovaniemi.fi/miesie/1194989151800/artikkeli/kerrostalon+kokoinen+unelma+toteutui.html
500 Fifth Avenue

500 Fifth Avenue on pilvelõhkuja New Yorgis Manhattanil Midtownis tänavate West 42nd Street ja West 43rd Street vahel Bryant Parki kõrval. Hoonel on 60 korrust. 216,1 meetri kõrguse äripindadega hoone projekteeris arhitektuuribüroo Shreve, Lamb & Harmon, kelle looming on ka Empire State Building. Hoone valmis aastatel 1929–1931 ning see on kujundatud art déco stiilis. Linnapildis on see vähemärgatav ja seda peetakse New Yorgi üheks anonüümsemaks pilvelõhkujaks. Aastal 2010 kuulutas New Yorgi Mälestusmärkide Säilitamise Komisjon selle ehitise kaitsealuseks mälestiseks (New York City Landmark). "Building". 500 Fifth Avenue. Originaali arhiivikoopia seisuga 8. veebruar 2008. Vaadatud 28. august 2017. "A Businesslike Tower, Overshadowed by a Famous Sibling". New York Times. Vaadatud 28. august 2017. "500 Fifth Avenue". The Skyscraper Center. Vaadatud 28. august 2017. "500 Fifth avenue building" (PDF). Landmarks Preservation Commission. Originaali (PDF) arhiivikoopia seisuga 6. juuli 2011. Vaadatud 28. august 2017. Ametlik koduleht 500 Fifth Avenue hoone kirjeldus ja pildid veebilehe www.nyc-architecture.com
Elina Orumaa

Elina Orumaa (sünninimi Elina Kress; sündinud 22. juulil 1976) on eesti jurist. Ta lõpetas 1994. aastal Tallinna 4. Keskkooli ja ning 1998. aastal Tartu Ülikooli õigusteaduskonna. Ta kaitses Tallinna Tehnikaülikoolis 2001. aastal väitekirja ning sai sotsiaalteaduste magistrikraadi. Ta töötas aastatel 1998–2004 Politseiametis juristina ja aastatel 2004–2016 Sisekaitseakadeemias õppejõuna ja ametnikuna. 2006 Elina Rikken. "Politseiteenistusõigus". Sisekaitseakadeemia kirjastus. Tallinn 2011 Kasemets, A.; Orumaa, E.; Tabur, L. "Siseministeeriumi sotsioloogiline perepilt 2011: valmisolek muutusteks". // Sisekaitseakadeemia Toimetised. Toimetajad Lauri Tabur ja Annika Talmar-Pere. Lk 90−109 2014 Valk, Anne; Orumaa, Elina; Kratovitš, Mairit; Järvet, Shvea; Luik, Sirli. "Eelduste loomine Sisekaitseakadeemia sisejulgeoleku kutse- ja kõrghariduse erialaõppejõudude jätkusuutliku karjääri- ja rotatsioonimudeli väljatöötamiseks Siseministeeriumi haldusalas". // Sisekaitseakadeemia Toimetised: Lisa. Lk 7−29 Elina Orumaa Eesti Teadusinfosüsteemis
Mercantile Building

Mercantile Building on äripindadega kõrghoone New Yorgis Manhattanil Murray Hillis aadressil 10 East 40th Street. Hoonel on 48 korrust ja see on 189 meetrit kõrge. Hoone on uusrenessanslike nüanssidega art déco stiilis. See valmis aastatel 1928–1929 ning oli valmides maailma kõrguselt neljas hoone. Mercantile Building hoone kirjeldus ja pildid veebileheküljel www.nyc-architecture.com
OmaSp staadion

OmaSp staadion (soome keeles OmaSp Stadion, ka Seinäjoki stadion) on jalgpallistaadion, mis asub Seinäjokis Soomes. SJK kasutab staadioni oma Soome kõrgliiga (Veikkausliiga) kodumängudeks. "Design: Seinäjoki Stadion –". Stadiumdb.com. 14. september 2015. Vaadatud 10. oktoober 2015. "Seinäjoen stadion nousee ensi kevääksi - Seinäjoen Jalkapallokerho". Sjk2007.fi. 31. august 2015. Vaadatud 10.10.2015. "Seinäjoen stadionille nimi - OmaSp Stadion - Seinäjoen Jalkapallokerho". Sjk2007.fi. 19. veebruar 2016. Vaadatud 19. veebruar 2016. Ametlik koduleht Staadioni andmed, StadiumDB.com
Nikolaus Harnoncourt

Nikolaus Harnoncourt (täisnimega Johann Nicolaus Graf de la Fontaine und d’Harnoncourt-Unverzagt; 6. detsember 1929 Berliin – 5. märts 2016 St. Georgen im Attergau) oli Austria dirigent ja tšellist. Ta oli Berliini Filharmoonikute auliige ja maailma juhtivaid barokkmuusika spetsialiste. 1980 Erasmuse preemia 1993 Léonie Sonningi muusikaauhind "Suri dirigent Nikolaus Harnoncourt", kultuur.err.ee, 6. märts 2016. Nikolaus Harnoncourti koduleht Marju Riisikamp, "Nikolaus Harnoncourt: “Ma dirigeerin “ainult esmaesitusi!””", Muusika 4, 2010. Vapp